มาถึงแล้ว ทีมฝรั่งเศสเริ่มค้นหา กล่องดำ แอร์เอเชีย ใต้ทะเลลึก
ทีมเจ้าหน้าที่ฝรั่งเศสพร้อมอุปกรณ์พิเศษตรวจจับเสียงใต้น้ำ เริ่มลงมือค้นหา กล่องดำ ของเครื่องบินแอร์เอเชีย ใต้ท้องทะเลลึก หลังประสบเหตุตกนอกชายฝั่งเกาะบอร์เนียว ของอินโดฯ ผ่านมา 5 วัน ขณะที่สามารถกู้ศพขึ้นจากทะเล เพิ่มเป็น 10 ศพ,เมื่อวันที่ 2 ม.ค. สำนักข่าวต่างประเทศรายงานความคืบหน้าปฏิบัติการค้นหาผู้โดยสารและลูกเรือ ที่เสียชีวิต รวมทั้งซากเครื่องบิน และ กล่องดำ ในโศกนาฏกรรมเครื่องบินโดยสารของสายการบินแอร์ เอเชีย เที่ยวบิน QZ8501 จากเมืองสุราบายา ของอินโดนีเซีย ไปยังสิงคโปร์ ประสบเหตุตกในทะเลชวา นอกชายฝั่งเกาะบอร์เนียว เมื่อวันที่ 28 ธ.ค.ที่ผ่านมาว่า ปฏิบัติการค้นหาในวันนี้ (2 ม.ค.) มุ่งเน้นไปที่การค้นหาใต้ท้องทะเลลึก หลังจากอุปกรณ์พิเศษตรวจจับเสียงใต้น้ำของฝรั่งเศสมาถึงแล้ว,โดยทีมเจ้าหน้าที่ของฝรั่งเศสจะเป็นฝ่ายใช้อุปกรณ์พิเศษตรวจจับหาสัญญาณ ปิง ที่ปล่อยออกมาจากกล่องดำ เพื่อพยายามค้นหา กล่องดำ ซึ่งบันทึกข้อมูลและเสียงในห้องนักบินอันจะเป็นกุญแจไขปริศนาสาเหตุที่ทำให้เครื่องบินตกเมื่อ 5 วันก่อน,ขณะเดียวกัน มีรายงานว่า ทีมกู้ภัยของอินโดนีเซียสามารถกู้ศพผู้เสียชีวิตเพิ่มจาก 8 ศพ เป็น 10 ศพแล้ว ท่ามกลางสภาพอากาศเลวร้าย ซึ่งเป็นอุปสรรคสำคัญของปฏิบัติการค้นหา ขณะที่ ยังคงสามารถยืนยันรายชื่อผู้โดยสารได้เพียงรายเดียว หลังจากการตรวจพิสูจน์อัตลักษณ์บุคคลเป็นที่เรียบร้อยแล้ว คือ ฮายาติ ลุคเฟียห์ ฮามิด ซึ่งเป็นเพศหญิง จากจำนวนผู้โดยสารและลูกเรือที่เสียชีวิตทั้งหมด 162 ราย  ประกอบด้วย ผู้โดยสารซึ่งเป็นผู้ใหญ่ 137 ราย ,เด็ก 17 ราย และทารกอีก 1 ราย ขณะที่ มีนักบิน 2 รายและลูกเรือ 5 ราย อีกทั้งผู้เคราะห์ร้ายส่วนใหญ่เป็นชาวอินโดนีเซีย 
ทีมเจ้าหน้าที่ฝรั่งเศสพร้อมอุปกรณ์พิเศษเริ่มลงมือค้นหา กล่องดำ ของเครื่องบินแอร์เอเชีย ใต้ท้องทะเลลึก หลังประสบเหตุตกนอกชายฝั่งเกาะบอร์เนียว ของอินโดฯ ผ่านมา 5 วัน ขณะที่สามารถกู้ศพขึ้นจากทะเล เพิ่มเป็น 10 ศพ
แอร์เอเชีย,แอร์เอเชียอินโด,แอร์เอเชียหาย,แอร์เอเชียตก,QZ8501,#‎QZ8501,airasia,เครื่องบินหาย,เครื่องบินตก,ลูกเรือหาย,เครื่องบินแอร์เอเชีย,ข่าวแอร์เอเชีย,ข่าวเครื่องบินหาย,ไทยรัฐออนไลน์,สายการบินแอร์เอเชีย,แอร์เอเซีย